نقطهی ضعف هر شخصی اندكی نزدیك به نقطهی قوت اوست.
نئچه
موددتدیر بیر ایچساواش! بعض فیكیرداشلار آراسیندا باش وئریبدیر و باخمایاراق كیم
باشلاییبدیر؛ یوخسا كیم سوچلو هابئله سوچسوزدور. بوردا بیر باشقا سورونا توخونماق
و داها یاخشیسی دولاشماق ایستهییرم. همیده بو اولایین اولوملو- اولومسوز
اولدوغونا و اونون آرخاسیندان سوزولن ائتگیلردنده سؤز آچماق ایستهمیرم.
آچیقجا
سؤیلهییم؛ ندن بو سؤزلر، دئدیكاودولار و بیریبیرینین دالینجا زنجیر كیمی پیس
سؤزلری دویونلهمهك؛ باش وئریر!؟
"دوكتور
گنجاورك" دن بیر یاخشی سؤزو اونوتمارام! دئدی: "ایراندا یاشایانلارین
چوخونلوغوندا؛ چئشیتلی روحی- روانی خستهلیكلردن؛ چئشیتلی و جوربهجور خستهلر و
سورونلو اینسانلار وار. بیزلردهده بو سورونلار یاشاییر (داها دوغروسو یاشادیریق).
بیز بو خستهلیكلرله، میللیحركته قوشولوب و بو آتمسفرده اؤز خستهلیكلریمیزین
آققیشقالاریندان (پنجرهسیندن) دونیایا باخیریق."
ایندی
بو خستهلیكلره، سلیقهلریمیزین فرقلرینی، چئشیدلی دونیا باخیشلاریمیز، موختلیف
ایدئولوژیلرین بیزده تظاهورو و بیر داها اؤنملیسی دوشمنچیلیكلریده؛ آرتین.... ایندی گلین بو شوربادان ایچهلیم!!؟
بیزیم
ایچیمیزده واردیلار بئله اینسانلار؛ اؤز شخصی یارارلارینا گؤره، اؤزلرینی تحمیل ائتمك
و بؤیوك گؤسترمك اوچون دوشمنین قولو (Qolu) و قولو (Qulu) اولوب (بیلهرك یوخسا بیلمهیهرك
چوخ اؤنمی یوخدور) و میللی حركتین ایچینده چالیشان انسانلاریمیزا؛ یوخسا توپلوملاریمیزا،
سرت هوجوم ائدیرلر. ندن ندن؟ ...او منیم كیمی باخمیر!... ندن ندن؟... او سورونلو
اینسان یوخسا ساتقیندیر و ....
اولسون!
سن دیین دوزدور باجیم؛ سن دیین دوزدور قارداشیم. دییرسن اینانیم كی سن بو سؤزلری
ایصلاح ائتمك اوچون و یاخشی نییتلره باغلی؛ دییرسنمی!؟ یعنی اینانیم كی سن بو
اینسانین آبیریسینا توخونماق ایستهمیردین كی نئچه نئچه توپلوملاردا و اینسانلار
ایچینده، او شخص یوخسا توپلومدان حوضورو اولمایان یئرلرده دالیسینجا آغیر و دیلهگتیریلمهین
آجی ایتتیهاملار یاپیشتیریردینمی!؟ هاردان گلدین هارا گئدیرسنمی!؟ هاردان گلدیك
هارا گئدیریكمی؟
بونون
آدی اخلاقسیزلیق دگیلمی! حاشیه یاراتماق دگیلمی!؟
بیر باشقا
اؤیوت وار؛ بئله انسانلارا و توپلوملارا ماهینا (بهانه) وئرنلره!
اینسانلارین
ضعف نوقطهلرینین گؤبهگی، گوجلو و اولوملو نوقطهلرینین چوخ یاخینلیغیندادیرلار. اونلاری
بولوب– تاپماق
چوخ راحاتدیر. نه یاخشی اؤزوموز ویجدانیمیزین گوزگوسو اؤنونده دوروب، اینجهلهنیب،
جسورجاسینا قیلینجیمیزین زهرینی بو اولومسوزلارا و اخلاقسیزلیقلارا گؤسترك. اونلاری
"بیزیم شخصی یاشامیمیز و سورونلاریمیزدیرلار" آدلاندیرمایاق. اوچرا
(چونكو) :
-
بیزیم دوشونجهلریمیز رفتارا چئوریلیر.
-
رفتارلاریمیز تئپكیلر و عمللریمیزه چئوریلیر.
-
عمللریمیز ائتكی بوراخیر.
-
و بونلار بوتونلوكده توپلومسال رفتارا چئوریلیر.
گؤنده ر بؤلوم لر: گوندم اولای
pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab uig_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab bjn_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab unk azb_Arab unk azb_Arab unk azb_Arab unk azb_Arab azb_Arab